open-index/open-wikipedia-markdown huggingface dataset:
Miesten Ykköspesis-kausi 2016

## Miesten Ykköspesiksen sarjajärjestelmä 2016

Vuonna 2016 Ykköspesiksen runkosarjassa pelataan kaksinkertainen sarja sekä kaksi (2) paikalliskierrosta. Runkosarjan ottelumäärä on 24 ottelua joukkuetta kohden.

## Jatko-ottelut

Runkosarjan voittaja nousee suoraan Superpesikseen kaudelle 2017. Superpesisseuran kakkosjoukkueella nousumahdollisuutta ei kuitenkaan ole, vaan Superpesikseen nousee parhaiten Ykköspesiksen runkosarjassa sijoittunut seura, jolla ei ole superpesisjoukkuetta.

Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2-5 ja 3-4) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla. Superpesisseuran kakkosjoukkueella osallistumisoikeutta ei kuitenkaan ole. Välieriin pääsee tällöin Ykköspesiksen runkosarjan 6. sijoittunut joukkue. Välierissä joukkueet kohtaavat runkosarjan mukaisessa paremmuusjärjestyksessä.

Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2017.

## Superpesiskarsinnat

Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2017.

## Putoaminen

Runkosarjan 12. sijoittunut joukkue putoaa suoraan suomensarjaan kaudelle 2017.
Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä.

## Runkosarja

Imatran Pallo-Veikot nousee suoraan Superpesikseen kaudelle 2017.

## Pudotuspelit

### Välierät (paras viidestä)

## Lopulliset sijoitukset

## Katso myös
*Ykköspesis
*Miesten Superpesiksen kausi 2016
*Pesäpallo

## Lähteet
Trindade ja Martim Vaz

**Trindade ja Maritim Vaz** (, lausutaan:&#x20;[tɾĩˈdadʒi en mɐʁˈtʃĩ ˈvas]) on saaristo, joka sijaitsee noin 1200 kilometriä (750 km), itään Vitoriasta eteläisellä Atlantin valtamerellä. Saaristo kuuluu Espírito Santoon, Kaakkois-Brasiliassa. Saariston kokonaispinta-ala on 10,4 neliökilometriä ja asukasluku 32 (Brasilian laivaston henkilöstöä). Saaristo koostuu viidestä saaresta ja useista karikoista; Trindade on suurin saari, jonka pinta-ala 10,1 neliökilometriä; noin 49 km siitä itään on pieni Maritim Vaz -niminen luoto, jonka kokonaispinta-ala on 0,3 neliökilometriä.

Saaret ovat vulkaanista alkuperää ja niillä on vaikeakulkuista maastoa. Ne ovat suurelta osin karuja, lukuun ottamatta etelä-Trindadea. Ne löysi vuonna 1502 portugalilainen tutkimusmatkailija Estevan da Gama. Saaret kuuluivat Portugalille, kunnes niistä tuli osa itsenäistä Brasiliaa. Vuosina 1895–1896 Trindade oli Ison-Britannian miehittämä.

## Maantiede
Yksittäisten saarten  sijainnit on esitetty seuraavassa:
* **Ilha da Trindade** (portugalin "Pyhän Kolminaisuuden saari") ()
* **Ilhas de Maritim Vaz** ()
** **Ilha do Norte** ("Pohjoissaari"), 300 metriä (980 metriä) pohjoisluoteeseen Ilha da Racha, 75 m (246 jalkaa) korkea. ()
** **Ilha da Racha** ("Murtunut Saari") tai **Ilha Maritim Vaz**, suurin, 175 metrin (574 jalkaa) korkea lähellä luoteis-end. Rannat ovat täynnä lohkareita. ()
** **Rochedo da Agulha** ("Neulakari"), litteä pyöreä kalliosaari - 200 metriä (660 jalkaa) luoteeseen Ilha da Racha, on 60 metriä (200 jalkaa) korkea.
** **Ilha do Sul** ("Eteläsaari"), 1,600 metriä (5,200 jalkaa) etelä-Ilha da Racha, on kivinen huippu. Ilha do Sul on Brasilian itäisin piste. ()
Pieni saari **Trindade**, jonka pinta-ala on 10,3&#x20;km2, sijaitsee itäpäässä edästä länteen kulkevassa merenalaisten tulivuotren ketjussa, joka ulottuu noin 1000&#x20;km (620&#x20;mi) päässä mantereesta Brasilian rannikolla.

Trindade on vuoristoinen, kuiva ja tuliperäinen saari. Korkein huippu on Pico Desejado, lähellä saaren keskustaa, 620 metriä korkea.

Vuoteen 1850 asti suurin osa saaresta oli metsän peitossa. Ihmisen mukanaan tuomat eläimet, kuten vuohet, siat ja lampaat sekä mielivaltaiset hakkuut aiheuttivat raskasta eroosiota koko saaressa, joka menetti noin 1-2 metrin kerroksen hedelmällistä maaperää.

Saaren koillisrannalla poukamassa nimeltään Enseada dos Portugueses, on Brasilian laivaston tukikohta, jossa on 30-35 hengen henkilökunta.

Saaristo on Brasilian tärkein liemikilpikonnan pesimäalue Brasiliassa. Siellä pesii myös suuri määrä merilintuja, mukaan lukien endeeminen alalaji kuningasfregattilintu (*Fregata  nicolli*) ja pikkufregattilintu (*F. ariel trinitatis*), ja se on ainoa paikka Atlantilla missä pesii mauritiuksenviistäjä. Ryhävalaiden poikasten on vahvistettu käyttävän Trindade-saaren lähivesiä lastentarhanaan.

## Lähteet

## Aiheesta muualla
Petit Le Mans

**Petit Le Mans** on moottoriurheilun kestävyysajokilpailu, joka ajetaan Road Atlantan moottoriradalla Yhdysvalloissa. Petit Le Mansin perusti liikemies Don Panoz ja ensimmäinen kilpailu ajettiin vuonna 1998. Suomalaisista kisan voittoa on juhlinut Jyrki Järvilehto vuosina 2003 ja 2004. Vuodesta 2014 alkaen kilpailu on kuulunut WeatherTech SportsCar Championship -sarjaan.

Kilpailua on pidetty tuhannen mailin tai kymmenen tunnin kisana (kumpi täyttyy ensin), mutta vuodesta 2014 alkaen se on kestoltaan kymmenen tuntia.

## Voittajat

## Lähteet
Käyrän vankila

**Käyrän vankila** on Auran kunnan Järvenojan kylässä sijaitseva avovankila, jossa on enimmillään 73 vanki&shy;paikkaa ja henkilökuntaa 25. Se kuu­luu Län­si-Suo­men rikosseuraamusalueeseen. Laitos on 2010-luvulla ollut lakkautus&shy;uhan alla. Vankilan&shy;johtaja Vesa Mäkisen mukaan se kärsii vanki&shy;pulasta, kun monella vangilla on mahdollisuus valita, suorittaako rangais&shy;tuksensa ilman työ&shy;velvoitetta perinteisessä vankilassa vai työ&shy;toimintaa tarjoavassa avo&shy;vankilassa.

Käyrän vangit osallistuvat joko työ&shy;toimin&shy;taan tai koulutukseen, jota järjestetään seudun oppi&shy;laitosten kanssa. Osa työtoiminnan vangeista käy töissä vankilan ulkopuolella. Vankilassa on myös omaa työ&shy;toimintaa, jonka pää&shy;toimialana ovat lujitemuoviset veneet.

## Historiaa
Käyrän vankila on alun perin rakennettu lasten turvakodiksi. Sen toiminta alkoi tiettävästi vuonna 1877, kun Yhdistys turvattomien lasten kasvattamiseksi Suomessa oli kolme vuotta aiemmin ostanut Auran Järvenojankylän Käyrän ja Pelttarin maatilat. Aluksi turvakotiin otettiin 25 poikaa, mutta laitoksessa oli myös tyttöjen osasto vuosina 1880–1898. 

Vuoden 1889 rikoslaissa 7–14-vuotiaille rikoksentekijöille määrättiin perustettavaksi valtiollisia kasvatuslaitoksia, jollainen *Käyrän turvakodista pahantapaisia poikia varten* tuli 1910. Silloin alueelle rakennettiin useita puurakennuksia, Vuoden 1924 lailla määrättiin kasvatuslaitosten toiminnasta sosiaaliministeriön valvonnassa. Johtokunnan sijasta paikallista valvontaa toteutettamaan perustettiin 1926 laitosneuvosto.

Vuonna 1946 kasvatuslaitokset muuttuivat koulukodeiksi. Syksyllä 1973 Käyrän koulukodin tiloja käytettiin Chilen sotilasvallankaappausta paenneiden chileläisten vastaanottokeskuksena.

Käyrän koulukodista tuli Turun lääninvankilan alainen työsiirtola vuonna 1974, jolloin tilat kunnostettiin ja alueelle rakennettiin lujite&shy;muovi&shy;veneiden veistämöhalli 1977. 1980-luvun loppupuolella veistämötiloja laajennettiin. Avovankilaosasto Käyrästä tuli vuonna 2000 ja Länsi-Suomen aluevankilaan kuuluva Käyrän vankila vuonna 2006.

Alueella sijaitsee myös Järvenojan yli kulkeva vanha kiviholvisilta. Käyrän vankilan alue on valittu Museoviraston ylläpitämään valtakunnallisesti merkittävien rakennettujen kulttuuriympäristöjen luetteloon.

## Lähteet
Allen Kelley

**Earl Allen Kelley** (24. joulukuuta 1932 Dearing, Georgia – 13. elokuuta 2016 Lawrence, Kansas) oli yhdysvaltalainen koripalloilija, olympiavoittaja ja maailmanmestari.

Takamiehenä pelannut Kelley voitti yliopistomestaruuden vuonna 1952 ja varattiin NBA:han vuonna 1954, mutta hän ei koskaan pelannut ammattilaisena vaan amatöörien AAU:ssa työnantajansa Peoria Caterpillars -joukkueessa. Kelley voitti Yhdysvaltain miesten maajoukkueessa olympiakultaa Roomassa 1960 ja maailmanmestaruuden Brasiliassa 1954. Hänen isoveljensä Dean Kelley voitti koripalloilijana olympiakultaa Helsingissä 1952.

Vuonna 2010 Kelley nimettiin osana Yhdysvaltain Rooman 1960 olympiajoukkuetta Basketball Hall of Fameen. Hän kuoli 83-vuotiaana Kansasin Lawrencessa 13. elokuuta 2016.

## Lähteet
* Allen Kelley Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Joaquín Correa

**Carlos Joaquín Correa** (s. 13. elokuuta 1994 Juan Bautista Alberdi, Argentiina) on argentiinalainen jalkapalloilija, pelipaikaltaan hyökkääjä. Hän edustaa Brasilian Série A:ssa pelaavaa Botafogoa.

## Pelaajaura
Joulukuussa 2014 Correa siirtyi italialaisseura Sampdoriaan 8,2 miljoonan euron siirtokorvauksella.

Hän solmi 10. heinäkuuta 2016 viisivuotisen sopimuksen Sevillan kanssa. Hänestä maksettiin 10 miljoonan euron siirtokorvaus. Hän pelasi kahtena Sevillan-kautenaan Mestarien liigassa 11 ottelua ja teki niissä kaksi maalia.

Vuonna 2018 Correa siirtyi italialaisseura Lazioon. Keväällä 2019 hän oli voittamassa Italian cupia ja teki loppuottelussa joukkueensa toisen maalin Lazion voittaessa 2–0. Serie A:ssa hän on onnistunut maalinteossa parhaiten kaudella 2019–2020. jolloin hän teki 22 ottelussa seitsemän maalia. Eurooppa-liigassa hän on pelannut kahtena kautena yhdeksän ottelua ja tehnyt niissä kolme maalia.

Correa pelasi Argentiinan maajoukkueessa ensimmäiset maaottelunsa kesäkuussa 2017. Hän pääsi vaihtopelaajana kentälle syyskuussa 2017 Uruguayta vastaan pelatun MM-karsintaottelun lopussa. Neljännen maaottelunsa hän pelasi syyskuussa 2019.

## Lähteet

## Aiheesta muualla
* Joaquín Correan tilastot Soccerway-sivustolla
Lampinjärvi

**Lampinjärvi** on Karvianjoen vesistöön kuuluva järvi Ahlaisissa Porissa. Järven pinta-ala on 81,7 hehtaaria, korkeus merenpinnasta 21,2 metriä ja rantaviivan pituus 11,7 kilometriä.

## Vesistösuhteet
Järvi on osa Noormarkussa sijaitsevasta Poosjärvestä alkunsa saavasta vesireitistä, johon kuuluvat Poosjärvestä alkunsa saava Poosjoki, tämän alapuoliset Kivijärvi ja Lampinjärvi sekä Lampinjärven alapuolinen Pohjajoki, joka on yksi Karvianjoen vesistön kolmesta lasku-uomasta. Lampinjärven alapuolella Pohjajokeen laskee vielä etelästä Haapijärvi, ja joessa on valtatien 8 luona Lampinkoski.

## Lähteet
Tokachin 24 tunnin ajo

**Tokachin 24 tunnin ajo** (**Tokachi 24 Hours**) () oli moottoriurheilun kestävyysajo, joka ajettiin Tokachi International Speedwayn moottoriradalla Japanissa. Ensimmäinen kestävyyskilpailu siellä ajettiin vuonna 1994 ja viimeinen 2008. Kilpailu kesti nimensä mukaisesti 24 tuntia.

Kilpailu kuului Super Taikyu -sarjaan, mutta myös Super GT -sarjan tallit ja kuljettajat ajoivat siellä.

## Voittajat
Kategoria superioren kausi 2016–2017

**Kategoria superioren kausi 2016–2017** on Albanian seurajalkapalloilun korkeimman sarjatason 78. virallinen kausi ja 17. kausi nimellä Kategoria superiore. Skënderbeu Korçë on kauden hallitseva mestari.

## Sarjataulukko

## Lähteet
Australia (vuoden 2008 elokuva)

**Australia** on Baz Luhrmannin ohjaama seikkailuelokuva vuodelta 2008. Sen tapahtumat sijoittuvat toisen maailmansodan syntyvaiheisiin 1930-luvun lopun Australiassa.

## Juoni
Vuonna 1939 englantilainen aatelisrouva lady Sarah Ashley matkustaa Australiaan tapaamaan miestään ja myymään heidän suuren Faraway Downs -karjatilansa. Australiaan saavuttuaan hän perii karjatilan itselleen hänen miehensä saatua salamyhkäisesti surmansa. Muiden juoniessa karjatilaa itselleen lady Sarah päättää toteuttaa edesmenneen miehensä suunnitelman myydä karja armeijalle ja lähtee ajamaan karjalaumaa Australian halki kohti Darwinia apunaan karjapaimen Drover ja aboriginaalipoika Nullah.

## Näyttelijät

## Aiheesta muualla
*
Kunos Simulazioni

**Kunos Simulazioni** on vuonna 2005 perustettu italialainen videopelien kehittämiseen ja julkaisuun keskittynyt yritys.

Yrityksen ovat perustaneet Marco Massarutto ja Stefano Casillo, jolloin yrityksessä työskenteli viisi henkilöä. Yritys on sen jälkeen kasvanut kolmeenkymmeneen henkilöön.

Yrityksen aloittamaan *Assetto Corsa* -sarjaan julkaistaan vuonna 2025 *[[Assetto Corsa Rally]]*, jonka kehittäjä on vuonna 2021 perustettu italialainen Supernova Games Studios. Molemmat yritykset kuuluvat Digital Bros Group -ryhmään.

## Pelit

## Lähteet

## Aiheesta muualla
* Kotisivut
* Youtube
* Profiili MobyGamesissä
David Soria

**David Soria Solís** (s. 4. huhtikuuta 1993 Madrid, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Getafea.

## Seurajoukkueura
Soria siirtyi Sevillaan tammikuussa 2013 ja pelasi ensimmäisen ottelunsa seuran C-joukkueessa maan neljänneksi korkeimmalla sarjatasolla Tercera Divisiónissa. Saman vuoden aikana hänet nostettiin seuran reservijoukkueeseen, joka pelasi yhtä sarjatasoa ylempänä Segunda División B:ssä.

Kauden 2014–2015 aikana hänet nostettiin yhteensä seitsemän kertaa seuran edustusjoukkueen kokoopanoon, joista ensimmäinen tapahtui 14. syyskuuta 2014 ottelussa Getafea vastaan. Ensiesiintymisensä edustusjoukkueessa hän teki lopulta 2. joulukuuta 2015 pelatussa Copa del Reyn ottelussa UD Logroñésia vastaan.

## Lähteet

## Aiheesta muualla
* David Sorian tilastot Soccerway-sivustolla
Kaba-luokka

**Kaba-luokka** () oli keisarillisen Japanin laivaston kymmenen hävittäjän muodostama alusluokka.

## Alukset

## Lähteet

*

### Viitteet
Gran Turismo HD Concept

**Gran Turismo HD Concept** on Polyphony Digitalin kehittämä ja Sony Computer Entertainmentin vuonna 2006 julkaisema ajopeli PlayStation 3lle. Se kuuluu *[[Gran Turismo (pelisarja)|Gran Turismo]]* -pelisarjaan.

Peli koostuu joukosta "maistiaisia" täydestä versiosta.

## Lähteet

## Aiheesta muualla
*
Kaba (1915)

**Kaba** () oli keisarillisen Japanin laivaston vuonna 1915 valmistunut Kaba-luokan hävittäjä.

## Valmistus

Alus tilattiin vuoden 1914 hankinnoissa Yokosukan laivastonteleakalta, missä köli laskettiin 1. joulukuuta 1914. Alus laskettiin vesille 6. helmikuuta 1915 ja valmistui 5. maaliskuuta.

## Palvelus
Alus poistettiin alusluettelosta 1. huhtikuuta 1932.

## Lähteet
*

### Viitteet
Antti Heikkinen

** Antti Heikkinen** -nimisiä henkilöitä ovat:

* Antti W. Heikkinen, *A. B. Normi* (1901–1947), suomalainen kirjailija
* Antti Heikkinen (1959–2017), lentopalloliiton toimitusjohtaja
* Antti Heikkinen (s. 1985), suomalainen toimittaja ja kirjailija
* Antti Heikkinen (s. 1986), suomalainen näyttelijä
Sääkskoski (kylä)

**Sääkskoski** on kylä Kokemäellä entisen Kauvatsan kunnan alueella. Se sijaitsee Sääksjärven kaakkoiskulmassa Kauvatsanjoen alkukohdassa. Sääkskoski on läheisessä yhteydessä Sääksjärven etelärannalla sijaitsevien naapurikylien Kulkkilan ja Plättilänmaan kanssa. Se kuuluu niiden kanssa samaan koulupiiriin, johon kuuluu myös osia Lievikosken kylästä.

Alueella tuotetaan nykyisin paljon mansikkaa. Sääksjärven rannoilla on useita kesämökkejä. Sääkskosken pohjoispuolella sijaitsee Kokemäen seurakunnan leirikeskus.

## Historiaa
Kauvatsanjoen Sääkskoski on tuottanut vesivoimaa jo 1500-luvulta jauhomyllyille. Rovasti Nils Idman nuorempi perusti 1757 Sääkskoskelle vesivoimalla toimivan sahan, joka oli Kauvatsan ensimmäinen varsinainen teollisuuslaitos. Vuonna 1859 saha ja siihen liittyvät maatilat olivat useiden omistajavaihdosten jälkeen siirtyneet porilaisen liikemiehen Johan Grönfeldt nuoremman omistukseen. Yksiraaminen ja 12-teräinen saha tuotti lautoja etupäässä vientimarkkinoille ja toimi yötä päivää aina kun vesivoimaa oli tarpeeksi saatavissa, noin parinakymmenenä viikkona vuodessa. Sääkskosken patoaminen vesivoiman varmistamiseksi aiheutti hallaa kylän maanviljelykselle, kunnes viljelijät saivat maaherran puuttumaan asiaan. 1890-luvulle tultaessa sahan 130-vuotinen toiminta loppui.

## Lähteet
Malawi kesäolympialaisissa 2016

**[[Malawi]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Kefasi Chitsala.

## Joukkue
### Jousiammunta

* Areneo David – miesten yksilökilpailu

### Uinti

* Brave Lifa – miesten 50&nbsp;m vapaauinti
* Zahra Pinto – naisten 50&nbsp;m vapaauinti

### Yleisurheilu

;Juoksulajit

* Kefasi Chitsala – miesten 5&nbsp;000&nbsp;m
* Tereza Master – naisten maraton

## Lähteet
Ladislav Škantár

**Ladislav Škantár** (s. 11. helmikuuta 1983) on slovakialainen koskimeloja ja olympiavoittaja. Škantár voitti yhdessä serkkunsa Peter Škantárin kanssa Rio de Janeiron olympialaisissa kanadalaiskaksikon olympiakullan.

MM-kilpailuissa he ovat saavuttaneet yhden kullan, viisi hopeaa ja neljä pronssia sekä EM-kilpailuissa seitsemän kultaa, yhden hopean ja viisi pronssia.

## Lähteet
Kulkkila

**Kulkkila** on kylä Kokemäellä Satakunnassa entisen Kauvatsan kunnan alueella. Se sijaitsee Sääksjärven etelärannalla Kauvatsanjoen alkukohdan länsipuolella. Kulkkila on läheisessä yhteydessä sen itäpuolella sijaitsevien Sääkskosken ja Plättilänmaan kylien kanssa.

Kulkkilassa toimi oma koulu vuosina 1913–1982. Koulutalo sekä 1800-luvulta peräisin oleva, hyvin säilynyt Vähtärin taloryhmä ovat Kulkkilan kylän näkyvimmät maamerkit.

Alueella tuotetaan nykyisin paljon mansikkaa, jonka viljelyyn kyläläisiä alkoi innostaa Kulkkilan koulun ensimmäinen opettaja K. V. Koskilahti. Sääksjärven rannoilla on monia kesämökkejä.

## Historiaa
Kulkkilasta on tehty yksittäisiä kivikautisia esinelöytöjä, mutta ne eivät välttämättä todista alueen olleen silloin asuttu. 1500-luvulta lähtien kylä tunnetaan maanviljelyn, karjanpidon, kalastuksen ja metsästyksen harjoittamispaikkana. Lisää viljelyalaa raivattiin kaskeamalla. 1800-luvulla kylä tunnettiin vuohistaan ja kutunjuustostaan.

1700-luvun alkupuolelle asti Kulkkilan kylä kuului Suur-Huittisten pitäjään.

## Lähteet

## Kirjallisuutta
*Suontausta, Jaakko: *Kulkkilan koulutiellä*. Kulkkilan vapaa-aikakerho, kirjatoimikunta 2008. .
Tervasuon linjavaihde

**Tervasuon linjavaide** (lyh. *Tsu*) on lakkautettu rautatieliikennepaikka Joensuun kaupungin alueella rataosuudella Joensuu-Ilomantsi. Se avattiin liikenteelle 1960, ja siellä oli myös henkilöliikenteen seisake 1960–1969. Henkilöliikenteen jälkeen liikennepaikka toimi linjavaihteena Ilomantsin radan peruskorjaukseen asti 2010. Paikalla oli yksi sivuraide, joka poistettiin korjaustöiden yhteydessä. Myös laiturirakenteet on purettu. Tervasuolla ei ollut asemarakennusta tai miehitystä. Entisellä linjavaihteella on Tervasuo I -niminen tasoristeys, joka sijaitsee kilometrillä 644+631.

## Lähteet
DFL-Supercup 2016

**DFL-Supercup 2016** oli seitsemäs DFL-Supercup kilpailun uudelleenperustamisen jälkeen. Ottelu pelattiin 14. elokuuta Signal Iduna Parkilla Dortmundissa. Ottelussa kohtasivat sekä Bundesliigan että Saksan cupin kaudella 2015–2016 voittanut Bayern München ja sarjassa toiseksi sijoittunut Borussia Dortmund.

## Ottelun tausta
Bayern München pelasi DFL-Supercupissa viidettä kertaa peräkkäin. Se oli hävinnyt ottelun kolmena edellisenä vuonna. Borussia Dortmund pelasi DFL-Supercupissa edellisen kerran 2014, jolloin se voitti juuri Bayern Münchenin maalein 2–0. Vuoden 2016 kohtaaminen oli seurojen viides keskinäinen DFL-Supercup. Aiemmista otteluista Borussia Dortmund voitti vuosien 1989, 2013 ja 2014 ottelut, Bayern München taas vuoden 2012 ottelun.

Bayern Münchenille vuoden 2016 Supercup oli kaikkiaan kymmenes. Voittoja sillä oli aiemmin neljä. Borussia Dortmund oli mukana kahdeksatta kertaa. Se oli ennen vuoden 2016 ottelua kilpailun menestyksekkäin joukkue viidellä voitollaan.

Ottelu oli Bayern Münchenin päävalmentaja Carlo Ancelottille ensimmäinen kilpailullinen ottelu uudessa seurassaan.

## Tilastot

## Lähteet
Mark Madsen

**Mark Overgaard Madsen** (s. 23. syyskuuta 1984 Nykøbing Falster) on tanskalainen kreikkalais-roomalaisen tyylin painija ja olympiamitalisti. Lopetettuaan painiuransa vuonna 2018 hän on keskittynyt vapaaotteluun. 

Pääasiassa 74–75 kilogramman painoluokissa kilpaillut Madsen saavutti olympiahopeaa Rio de Janeirossa 2016. Olympiamitali painissa oli Tanskalle ensimmäinen sitten Henrik Hansenin vuoden 1948 pronssin. Lontoon kesäolympialaisissa 2012 Madsen sijoittui viidenneksi ja Pekingin kesäolympialaisissa 2008 19:nneksi. MM-kilpailuista Madsen on saavuttanut neljä hopeamitalia ja yhden pronssin, ja EM-kilpailuista hänellä on yksi pronssimitali. Hänen valmentajanaan on toiminut Suomessa syntynyt kilpauransa päättänyt painija Håkan Nyblom.

Madsen teki vapaaotteludebyyttinsä jo painiuransa aikana syyskuussa 2013. Vuodesta 2018 hän on keskittynyt lajiin täysipainoisesti. Voitettuaan kahdeksan ensimmäistä otteluaan pienemmissä organisaatioissa, viisi niistä ennen täyttä aikaa, Madsen teki sopimuksen yhdysvaltalaisen UFC:n kanssa. Hän kohtasi ensimmäisessä UFC-ottelussaan syyskuussa 2019 italialaisen Danilo Belluardon kevytsarjassa. Madsen voitti ottelun ensimmäisen erän teknisellä tyrmäyksellä. 
 
## Lähteet
* Mark O. Madsen Bio, Stats and Results  Olympics at Sports-Reference.com 
* Madsen, Mark Overgaard (DEN) International Wrestling Database 

### Viitteet
Mulon rautatieasema

**Mulon rautatieasema** (lyh. Muo) on lakkautettu rautatieliikennepaikka nykyisen Joensuun kaupungin alueella. Mulo oli Karjalan radan alkuperäisiä asemia, sillä se avattiin liikenteelle radan valmistuttua 1894. Paikalle rakennettiin Knut Nylanderin suunnittelema pieni laiturirakennus. Asema muutettiin miehittämättömäksi kesällä 1954. Karjalan radan paikallisliikenteen loputtua kesällä 1987 aseman henkilöliikenne päättyi ja liikennepaikka lakkautettiin. Laiturirakennus ja asemalaituri on purettu.

## Lähteet

## Aiheesta muualla
*Lyijykynäpiirros Mulon laiturirakennuksesta
Katri Merikallio

**Katri Merikallio** (s. 1961 ) on suomalainen vapaa toimittaja. Merikallio työskenteli pitkään *[[Suomen Kuvalehti|Suomen Kuvalehden]]* toimittajana (1998–2019) erikoistuen ulkomaanasioihin. Merikallio on kirjoittanut laajoja reportaaseja mm. Afrikasta ja Aasiasta. 

Tätä ennen hän työskenteli *Helsingin Sanomissa* (1990–1994). Päätoimittajana *Unesco-Kuriiri* -lehdessä Merikallio toimi vuonna 1995.  Toimittajauransa Merikallio aloitti espoolaisessa *[[Länsiväylä (lehti)|Länsiväylä]]* -lehdessä.

Koulutukseltaan Merikallio on valtiotieteiden maisteri.

Hänen puolisonsa oli dokumentaristi Iikka Vehkalahti.

## Palkinnot
* Kansainvälinen journalistiliitto, IFJ Prize 2000 ”A celebration of tolerance in journalism” artikkelilla, ”Kun väri on väärä”, *Suomen Kuvalehti.* 
* Valtion tiedonjulkistamispalkinto, 2000 journalistisesta työstä *Suomen Kuvalehdessä* mm. artikkeleista Kosovon pakolaisleiriltä, rasismista ja suomalaisesta köyhyydestä.
* Ehdokas Suuri journalistipalkinto 2007, vuoden juttu –sarjassa artikkelilla ”Meri hädässä*”, Suomen Kuvalehti.*

## Teokset
* Merikallio, Katri: *Tarja Halonen – erään aktivistin tarina*. Intokustannus, 2020.  
* 
* 

## Lähteet

## Aiheesta muualla
* 
*
Faye Marsay

**Faye Marsay** (s. 30. joulukuuta 1986) on englantilainen näyttelijä. Hänet tunnetaan rooleistaan televisiosarjoissa *[[Valkoinen kuningatar]]* ja *[[Game of Thrones]]*.

## Varhainen elämä

Marsay opiskeli näyttelemistä Bristol Old Vic -teatterikoulussa.

## Filmografia

## Videopelit

## Lähteet

## Aiheesta muualla

*
Melonta kesäolympialaisissa 2016 – miesten koskimelonnan kajakkiyksikkö

**Miesten kajakkiyksikkö** Rio de Janeiron olympialaisissa 2016 8. – 10. elokuuta Estádio Olímpico de Canoagem Slalomissa. Kilpailuun osallistui 21 melojaa. Olympiakultaa voitti isobritannialainen Joseph Clarke. Toiseksi sijoittui slovenialainen Peter Kauzer ja kolmanneksi tšekkiläinen Jiří Prskavec.

## Aikataulu ja radat
Ensimmäinen kierros käytiin 8. elokuuta. Ensimmäinen kierros koostui kahdesta erästä, joista paras tulos jäi voimaan. Välierät ja finaali melottiin 10. elokuuta.

## Tulokset

## Lähteet
Omepratsoli

**Omepratsoli** (C17H19SN3O3) on sulfoksideihin ja bentsimidatsolijohdannaisiin kuuluva orgaaninen yhdiste. Yhdistettä käytetään mahahapon eritystä vähentävänä lääkkeenä muun muassa refluksitaudin tai mahahaavan hoidossa. 

## Ominaisuudet ja käyttö
Omepratsoli on huoneenlämpötilassa valkoista tai kellertävää kiteistä ainetta. Yhdiste liukenee huonosti veteen, mutta paremmin orgaanisiin liuottimiin kuten etanoliin ja hieman asetoniin. Happamissa olosuhteissa se hajoaa. Ometpratsoli on heikosti emäksinen yhdiste. Omepratsoli on optisesti aktiivista ja sen S-enantiomeeri on noin neljä kertaa tehokkaampaa lääkeaineena kuin R-enantiomeeri. Pelkkä S-enantiomeeri tunnetaan nimellä esomepratsoli.

Omepratsoli metaboloituu ihmiselimistössä maksan entsyymien vaikutuksesta. Lääkeaine aktivoituu siten, että ensimmäisessä vaiheessa bentsimidatsolirakenteen imiinityppi protonoituu ja pyridiinirenkaan nukleofiilinen typpi reagoi additioreaktiolla elektrofiilisen imiiniryhmän hiiliatomin kanssa. Näin syntyy spirorakenne, joka avautuu muodostaen sulfeenihappojohdannaisen. Tämä johdannainen reagoi bentsimidatsolirenkaan amiininkaltaisen typpiatomin kanssa muodostaen uuden elektrofiilisen rengasrakenteisen yhdisteen. Tämä yhdiste reagoi protonipumppuproteiinien kysteiiniaminohappojen tioliryhmien kanssa muodostaen inaktivoidun protonipumpun, jolloin suolahapon eritys vähenee. Yhdistettä voidaan käyttää muun muassa refluksitaudin ja Zollinger–Ellison-oireyhtymän hoidossa.

## Haittavaikutukset
Omepratsoli on yleisesti ottaen varsin hyvin siedetty lääkeaine. Haittavaikutuksia voivat olla pää- ja nivelkivut, hypergastrinemia eli gastriinipeptidin pitoisuuden kasvu, vatsan pH:n noususta seuraava bakteerien kasvuolosuhteiden paraneminen vatsassa ja raudan ja B12-vitamiinin imeytymisen heikkeneminen.

## Synteesi
Omepratsolin synteesin lähtöaine on 4-metoksibentseeni-1,2-diamiini, joka reagoi kaliumetyyliksantaatin kanssa bentsimidatsolitiolijohdannaiseksi. Seuraavassa vaiheessa tämä johdannainen reagoi 2-(kloorimetyyli)-4-metoksi-3,5-dimetyylipyrimidiinin kanssa. Näin syntyvä tuote hapetetaan m-klooriperbentsoehapon avulla omepratsoliksi.

## Lähteet
Melonta kesäolympialaisissa 2016 – naisten koskimelonnan kajakkiyksikkö

**Naisten kajakkiyksikkö** Rio de Janeiron olympialaisissa 2016 8. – 11. elokuuta Estádio Olímpico de Canoagem Slalomissa. Kilpailuun osallistui yhteensä 21 urheilijaa. Voittoon meloi espanjalainen Maialen Chourraut ennen toiseksi sijoittunutta uusiseelantilaista Luuka Jonesia ja kolmanneksi melonutta australialaista Jessica Foxia.

## Aikataulu ja radat
Ensimmäinen kierros käytiin 8. elokuuta. Ensimmäinen kierros koostui kahdesta erästä, joista paras tulos jäi voimaan. Välierät ja finaali melottiin 11. elokuuta.

## Tulokset

## Lähteet
Isokaze-luokka

**Isokaze-luokka** () oli keisarillisen Japanin laivaston neljän hävittäjän muodostama alusluokka.

## Alukset

## Lähteet

*

### Viitteet
Georgia kesäolympialaisissa 2016

**[[Georgia]]** osallistui Rio de Janeiron olympialaisiin 2016 40 urheilijan joukkueella. Tämä oli Georgian kuudes kerta kesäolympialaisissa itsenäisenä valtiona. Lipunkantajana avajaisissa toimi Avtandil Tšrikišvili.

Georgia saavutti kaksi kultaa, hopean ja neljä pronssia.

## Urheilijat
*Ampujat:
:*Tsotne Machavariani
:*Nino Salukwadze
*Jousiampujat:
:*Kristine Esebua 
:*Yuliya Lobzhenidze
:*Khatuna Narimanidze
*Judokat:
:*Amiran Papinashvili
:*Vahza Margvelashvili
:*Lasha Shavdatuashvili
:*Avtandili Tchrikishvili
:*Varlam Lipartellani
:*Beka Gviniashvili
:*Adam Okruashvili
:*Esther Stam
*Miekkailijat:
:*Sandro Bazadze
*Painijat:
:*Vladimer Khinchegashvili
:*Zurabi Iakobishvili
:*Jakob Makarashvili
:*Sandro Aminashvili
:*Elizbar Odikadze
:*Geno Petriashvili
:*Shmagi Bolkvadze
:*Zurabi Datunashvili
:*Robert Kobliashvili
:*Revazi Nadareishvili
:*Iakob Kavaia
*Painonnostajat:
:*Giorgi Chkheidze
:*Lasha Talakhadze
:*Irakli Turmanidze
:*Anastasiia Hotfrid
*Soutajat:
:*Zaza Nadiradze
*Tenniksenpelaajat:
:*Nikoloz Basilashvili
*Uimarit:
:*Irakli Revishvili
:*Teona Botashvili
*Voimistelijat:
:*Salome Pachava
:*Luba Goloniva
*Yleisurheilijat:
:*Daviti Kharazishvili
:*Benik Abramyan
:*Bachana Khorava
:*Lasha Torgvaidze
:*Valentina Lianshenko

### Uinti

## Lähteet
Filippiinit kesäolympialaisissa 2016

**Filippiinit** osallistui Rio de Janeiron olympialaisiin 2016 13 urheilijan joukkueella. Joukkueen lipunkantajana avajaisissa toimi pöytätennispelaaja Ian Lariba.

### Uinti

## Lähteet
Stig-André Berge

**Stig-André Berge** (s. 20. heinäkuuta 1983 Oslo) on norjalainen kreikkalais-roomalaisen tyylin painija ja olympiamitalisti.

Pääasiassa 59–60 kilogramman painoluokissa kilpaillut Berge voitti olympiapronssia Rio de Janeirossa 2016. Painin olympiamitali oli Norjalle ensimmäinen 24 vuoteen. Lontoon kesäolympialaisissa 2012 Berge sijoittui 13:nneksi ja Pekingin kesäolympialaisissa 2008 19:nneksi. MM-kilpailuista hän on saavuttanut pronssia Taškentista 2014 sekä EM-kilpailuista hopeaa Sofiasta 2007, Kaspijskista 2018 ja Bukarestista 2019.

## Lähteet
* Stig André Berge Bio, Stats and Results  Olympics at Sports-Reference.com 
* Berge, Stig Andre (NOR) International Wrestling Database 

### Viitteet
Ismail Bey

**Ismail Bey** oli 1500-luvulla elänyt nogai-kansaan kuulunut ylimys, joka toimi Volgan alueen Nogain ordan kaanina 1555–64. 

Ismail oli Venäjän tsaari Iivana IV Julman liittolainen ja esti muun muassa toisen liittolaisensa Jusuf-kaanin sotaretken Moskovaan 1553. Ismail osallistui yhdessä Venäjän armeijan kanssa Astrahanin kaanikunnan valtaamiseksi tehtyyn sotaretkeen 1554. Sotaretki päättyi voittoisasti, ja Venäjä nosti Astrahanin vasallihallitsijaksi Derviş Alin. Valloituksen jälkeen Ismail sai tehtäväkseen vartioida Astrahanin teitä ja kulkureittejä maalla, kun Iivana lupasi itse pitää huolta joki- ja merireiteistä. Iivana suunnitteli myös Krimin kaanikunnan valtaamista, johon hän pyysi Ismailin tukea ja neuvoa.

Ismail ja hänen liittolaisensa riitautuivat 1550-luvun puoliväliin mennessä, jolloin nogait kävivät keskenään suuren sisällissodan. Sodan hävisi sen toista osapuolta johtanut Jusuf-kaani, vaikka hänen armeijansa oli hyvin suuri. Voittoisa Ismail otti suuren osan Jusufin omaisuudesta haltuunsa ja lähetti Moskovaan kauppiaita, joilla oli mukanaan 20 000 hevosta ja 4000 lammasta. Voitto ja menestys huumasivat Ismailin, joka lähetti Iivana Julmalle kirjeen, jossa kutsui tätä "pojakseen, valkoiseksi tsaariksi". Lisäksi hän vaati Iivanaa maksamaan veroja itselleen. Hänen onnensa oli kuitenkin kääntymässä, sillä Jusuf-kaanin pojat aloittivat oman menestyksekkään sotansa Ismailia vastaan, ja seuraavissa kirjeissään Iivanalle Ismail pyysi tämän tukea käyttäen jälleen kunnioittavaa sävyä.

1558 nogai-kansaa koetteli suuri nälänhätä, johon Ismail pyysi tukea Iivanalta sitä koskaan saamatta, vaikka hän oli alistunut jo kutsumaan Iivanaa hallitsijakseen. Ismail kuoli 1564 ja hänen seuraajakseen tuli Tin Ahmad.

## Lähteet

* 

### Viitteet
Isokaze (1916)

**Isokaze** () oli keisarillisen Japanin laivaston vuonna 1917 valmistunut Isokaze-luokan hävittäjä.

## Valmistus

Alus tilattiin vuoden 1915 hankinnoissa Kuren laivastontelakalta, missä köli laskettiin 5. huhtikuuta 1916. Alus laskettiin vesille vielä saman vuoden lopulla 5. lokakuuta ja valmistui 28. helmikuuta 1917.

## Palvelus
Alus poistettiin alusluettelosta 1. huhtikuuta 1935.

## Lähteet
*

### Viitteet
Max Whitlock

**Max Antony Whitlock** (s. 13. tammikuuta 1993 Hemel Hempstead) on brittiläinen telinevoimistelun olympiavoittaja, maailmanmestari ja Euroopan-mestari. 167 senttimetriä pitkä ja 56 kilogrammaa painava Whitlock edustaa South Essex GC:tä ja hänen valmentajanaan toimii Scott Hann. Whitlock aloitti voimistelun seitsenvuotiaana vuonna 2000. 

Whitlock saavutti vuoden 2016 kesäolympialaisista Rio de Janeirosta kultaa permannolta ja hevoselta ja pronssia moniottelusta. Näin ollen Whitlockista tuli historian ensimmäinen brittiläinen telinevoimistelun olympiavoittaja. Vuodelle 2021 siirretyissä Tokion olympialaisissa hän voitti kultaa hevosella. Vuoden 2012 kesäolympialaisista Lontoosta Whitlock saavutti pronssia hevoselta ja joukkuekilpailusta. MM-kilpailuista Whitlockilla on kolme kultaa ja viisi hopeaa. EM-kilpailuista hän on saavuttanut neljä kultaa, kolme hopeaa ja yhden pronssin.

Whitlock on edustanut Englantia Kansainyhteisön kisoissa. Hän on saavuttanut Kansainyhteisön kisoista neljä kultaa, yhtä monta hopeaa ja kaksi pronssia.

## Lähteet
AntroBlogi

**AntroBlogi** on lokakuussa 2015 toimintansa aloittanut suomenkielinen verkkomedia, joka kommentoi yhteiskunnallisia ilmiöitä antropologian keinoin. Laajalle yleisölle suunnattu tieteellinen verkkojulkaisu nimeää tavoitteekseen tarjota antropologisen tutkimuksen ja tietotaidon hedelmiä koko kansan iloksi. Lisäksi se haluaa parantaa tieteenalan näkyvyyttä. Sivusto esittelee antropologiaa ja jakaa tietoa sen hyödyistä työelämän eri sektoreilla.

AntroBlogi on voittoa tavoittelematon ja sitoutumaton. Se ei maksa julkaisupalkkioita ja toimii open access –periaatteella. AntroBlogi palkittiin vuonna 2018 kahdesti: Suomen Antropologisen Seuran toimesta Vuoden antropologisena tekona ja Kaskas Median Liikutu tiedosta -kilpailun voittajana, vuoden vaikuttavimpana tiedeviestintätekona. 

## Julkaisumuodot

AntroBlogi julkaisee 3-6 artikkelia viikossa. Tieteen popularisointiin erikoistunut julkaisu on monimediainen. Sen muita julkaisumuotoja ovat artikkeleistä tehtävät Radio Antron podcastit ja AlterNATIIVI -podcastsarja, Kulttuurishokki-videotuotannot ja eri somekanaville tarkoitetut erikoissisällöt. Syksyllä 2017 aloittanut uutistoimitus julkaisee antropologisia kommentteja ajankohtaisiin puheenaiheisiin. AntroBlogi on läsnä sosiaalisessa mediassa: Facebookissa, Twitterissä, Instagramissa ja LinkedInissä. Sunnuntai-iltaisin julkaistaan Kulttuurishokki-sarjaa, jossa esitellään uusia näkökulmia tuttuihin tapoihin ja tutustutaan muiden kulttuurien elämänmenoon lyhyiden anekdoottien muodossa.

## Tekijät ja toteutus

AntroBlogiin kirjoittavat antropologian alalta valmistuneet. Ajoittain sivusto julkaisee myös lähitieteenalojen (kuten etnologian, kulttuurintutkimuksen ja sosiologian) edustajien tekstejä.

Verkkomedian pyörittämisestä vastaa kirjava joukko antropologeja. Toimitukseen kuuluu alan opiskelijoita, maistereita, tohtorikoulutettavia ja tutkijoita. Tekijät nojaavat oman alansa tutkimustietoon ja erikoisosaamiseen. AntroBlogin hallinnollinen toteutuspaikka on Allegra Lab Helsinki ry..

Juttujen tieteellisestä laadusta vastaa AntroBlogin toimituskunta, jonka muodostavat päätoimittajat Ninnu Koskenalho ja Suvi Jaakkola, toimituspäällikkö Saara Toukolehto sekä tieteelliset arvioijat Marianna Keisalo, Liina Mustonen ja Tuomas Järvenpää. 

## Yhteistyötahot

AntroBlogin lukuisiin yhteistyökumppaneihin kuuluvat muun muassa Yle Radio 1, Voima-lehti, Tiedetuubi, Suomen antropologinen seura ja sen lehti Suomen Antropologi. Häiriköt-päämaja ja Radio Fiskars. Julkaisun toimintaa ovat rahoittaneet Koneen Säätiö (2017-2018), Otto A. Malmin lahjoitusrahasto (2017) ja Taiteen edistämiskeskus (2018). 

## Lähteet

* http://www.antroblogi.fi/tekijat
* http://www.antroblogi.fi/2015/12/antroisaa-uutta-vuotta/
* http://www.antroblogi.fi/2016/06/kesa-vei-antropologin/
* http://allegralabhki.fi/antroblogi.html

### Viitteet

## Aiheesta muualla

*
Malediivit kesäolympialaisissa 2016

**[[Malediivit]]** osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi uimari Aminath Shajan.

## Joukkue
### Uinti

* Ibrahim Nishwan – miesten 50&nbsp;m vapaauinti
* Aminath Shajan – naisten 100&nbsp;m vapaauinti

### Yleisurheilu

;Juoksulajit

* Hassan Saaid – miesten 100&nbsp;m
* Afa Ismail – naisten 200&nbsp;m

## Lähteet
Nicolas Feldhahn

**Nicolas Feldhahn** (s. 14. elokuuta 1986 München, Saksa) on saksalainen jalkapalloilija. Pelipaikaltaan hän on keskuspuolustaja. Feldhahn edustaa Regionalligassa pelaavaa Bayern Münchenin kakkosjoukkuetta.

Feldhahn edusti juniorina Warngauta, 1860 Müncheniä ja SpVgg Unterhachingia. Hän pelasi SpVgg Unterhachingissa 21 ottelua 2. Bundesliigassa vuosina 2005–2007 ja Erzgebirge Auessa 19 ottelua samassa sarjassa kaudella 2007–2008. Vuosina 2008–2015 Feldhahn pelasi yhteensä 214 ottelua 3. Ligassa edustaen Werder Bremenin kakkosjoukkuetta, Kickers Offenbachia ja VfL Osnabrückiä.

Elokuussa 2015 Feldhahn siirtyi Bayern Münchenin kakkosjoukkueeseen. Hän pelasi kaudella 2015–2016 joukkueessa 15 Regionalligan ottelua. Kesällä 2016 Feldhahn oli seuran edustusjoukkueen mukana pelaten kolmessa International Champions Cupiin kuuluvassa ystävyysottelussa. Hän oli kokoonpanossa myös DFL-Supercupissa 2016, jonka Bayern München voitti.

## Lähteet
IHeartRadio Music Awards

**iHeartRadio Music Awards** on vuosittain järjestettävä musiikkialan palkintogaala. Palkinnot jakaa yhdysvaltalainen radiokanava iHeartRadio. Palkintojenjako perustuu artistien ja kappaleiden myyntilukuihin, kuuntelijoiden palautteeseen ja listasijoituksiin kyseisellä radiokanavalla. Myös kanavan kuuntelijoilla on mahdollisuus äänestää joissain palkintokategorioissa.

Palkintogaala järjestettiin ensimmäisen kerran vuonna 2014.

## Lähteet

## Aiheesta muualla
* Palkinnon kotisivut
Armenia kesäolympialaisissa 2016

**Armenia** osallistui Rio de Janeiron olympialaisiin 2016 33 urheilijan joukkueella. Lipunkantajana avajaisissa toimi Vahan Mkhitaryan 
 ja päättäjäisissä painija Artur Aleksanyan.

## Lähteet
Risi Competizione

**Risi Competizione** (aiemmin **Doyle-Risi Racing**) on italialais-yhdysvaltalainen kilpatalli, jonka perusti Giuseppe Risi vuonna 1997. Risi Competizione on voittanut kuljettajien ja valmistajien mestaruuksia muun muassa American Le Mans Series, IMSA GT Championship ja Rolex Sports Car Series -sarjoissa sekä voittanut kolmesti myös Le Mansin 24 tunnin ajon vuosina 1998, 2008 ja 2009. Nykyisin talli kilpailee WeatherTech SportsCar Championship -sarjassa.

Mika Salo ja Jaime Melo voittivat American Le Mans Series -sarjan kuljettajien mestaruuden GT2-luokassa kaudella 2007.

Talli on voittanut Petit Le Mans -kilpailun vuonna 2016. Talli osallistui Le Mansin 24 tunnin ajoihin vuonna 2017 Toni Vilanderin ja Giancarlo Fisichellan kanssa.

## Lähteet

## Aiheesta muualla
* Kotisivut
Miekkailu kesäolympialaisissa 2016 – miesten kalvan joukkuekilpailu

**Miesten kalvan joukkuekilpailu** Rio de Janeiron olympialaisissa käytiin 14. elokuuta OTC Hall 2:ssa. Joukkueita osallistui turnaukseen yhteensä 9. Kultaa voitti Ranska, joka näin uusi olympiakullan. Hopealle sijoittui Italia ja kolmanneksi Unkari.

## Tulokset

## Sijoitukset

## Lähteet
Luan Vieira

**Luan Guilherme de Jesus Vieira**, tunnetaan nimellä **Luan** (joissain yhteyksissä myös **Luan Vieira**, s. 27. maaliskuuta 1993 São José do Rio Preto, Brasilia), on brasilialainen jalkapalloilija. Pelipaikaltaan hän on hyökkääjä. Luan edustaa Brasilian pääsarjassa pelaavaa Grêmiota.

Luan siirtyi Grêmio Catanduvensesta Grêmioon kaudeksi 2014. Ensimmäisellä Série A -kaudellaan 2014 hän teki 28 ottelussa neljä maalia ja kaudella 2015 kymmenen maalia 33 ottelussa.

Luan valittiin Brasilian joukkueeseen Brasiliassa järjestettäviin kesäolympialaisiin 2016. Hän teki maalin alkulohko-ottelussa Tanskaa ja puolivälierässä Kolumbiaa vastaan.

## Lähteet

## Aiheesta muualla
Tikkalan rautatieasema

**Tikkalan rautatieasema** (lyh.Tkk) on rautatieliikennepaikka Tohmajärvellä rataosuudella Kouvola–Joensuu. Tikkala on Karjalan radan alkuperäisiä asemia. Se avattiin liikenteelle 1. marraskuuta 1894.  

## Vanha asema
Tikkalaan rakennettiin 1894 pieni laiturirakennus ja muutamaa vuotta myöhemmin tavaramakasiini. Paikalle rakennettiin uusi puinen asemarakennus 1926, jonka jälkeen vanhempi asemarakennus siirrettiin Suhmuraan. Vanha asema on jäänyt radanoikaisujen myötä ratalinjasta sivuun, ja se on myyty yksityisomistukseen. Siellä on sittemmin asunut Kotiteollisuus-yhtyeen basisti, ja yhtyeen levyjä on äänitetty rakennuksessa. Asema-alueen 1950-luvulle käytössä ollut puinen vesitorni kuten myös saunarakennus ja vahtitupa ovat myös säilyneet.

## Rataoikaisut
Tikkala on siinä mielessä harvinainen asema, että asemaa on jouduttu siirtämään peräti kaksi kertaa. Ensimmäisen kerran asemaa siirrettiin 1966, jolloin oikaisun pohjoispäähän avattiin uusi asema. Se oli miehitetty vuoteen 1973 asti , ja paikalle rakennettiin pieni puinen asemarakennus.  Henkilöliikenne loppui Niiralan radan henkilöliikenteen loputtua 1987, ja tavaraliikenne neljä vuotta aiemmin.

Toinen oikaisu tehtiin 2008, jolloin rataa siirrettiin vanhan radan länsipuolelle pois suopohjaiselta maaperältä. Tätä Tikkalan nykyistä liikennepaikkaa käytetään ainoastaan junankohtauspaikkana. 

## Lähteet

 

## Aiheesta muualla
* Lyijykynäpiirros Tikkalan vanhimmasta asemarakennuksesta  
* Kuva Tikkalan vanhasta asemarakennuksesta
* Kuva Tikkalan uusimmasta asemarakennuksesta
Salamis (antiikin kaupunki)

**Salamis** () oli antiikin aikainen kaupunki ja kaupunkivaltio (*polis*) Salamiin saarella Kreikassa. Sen arkeologinen kohde sijaitsee saaren itärannikolla Spithárin kylässä lähellä Ampelákian kaupunkia.

## Historia

Salamis oli alun perin Aiginan siirtokunta. Sittemmin se oli Ateenan ja Megaran kiistakapulana. Lopulta Ateena valtasi sen itselleen ja siitä tuli Ateenan kaupunkivaltion osa, vaikka siitä ei koskaan tullutkaan yhtä Attikan demoksista. Alkuperäinen Salamiin kaupunki sijaitsi saaren etelärannikolla eli Aiginan puolella. Kun saari liitettiin Ateenan valtaan, uusi Salamiin kaupunki rakennettiin saaren itärannikolle eli Ateenan puolelle. Tällä paikalla kaupunki sijaitsi klassisella ja hellenistisellä kaudella. Kumpaakaan näistä rakennusvaiheista ei tule sekoittaa nykyiseen Salamiin kaupunkiin, joka sijaitsee saaren länsirannikolla ja on siis kolmas samanniminen kaupunki historian aikana.

Kaupungissa tiedetään olleen agora eli tori, jolla oli muun muassa Solonin patsas, sekä muun muassa Aiaan, Artemiin ja Kykhreuksen temppelit. Pausaniaan aikana 100-luvulla jaa. kaupunki oli jo raunioina. Osia raunioista on näkyvillä maan pinnalla. Näihin kuuluu muun muassa kaupunginmuurin jäänteitä. Lisäksi alueella on suoritettu jonkin verran arkeologisia kaivauksia muun muassa vuosina 2002–2006. Niissä on kaivettu esiin hellenistisen ajan rakennusten jäänteitä Spithárin lahden pohjoisrannalta.

Suomen Ateenan-instituutti on suorittanut antiikin Salamiin kaupungin alueella arkeologisia tutkimuksia vuodesta 2016 yhdessä Länsi-Attikan, Pireuksen ja Saroninlahden saarten arkeologisen eforiaatin kanssa. Tutkimusprojektin tarkoituksena on kaupungin asemakaavan ja rakennusten kartoittaminen ilman varsinaisia kaivauksia hyödyntäen muun muassa geofyysisiä menetelmiä, takymetriaa ja fotogrammetriaa. Suomalaisten puolelta projektin johtajana toimii Jari Pakkanen.

## Lähteet

## Aiheesta muualla
Stitched Up Heart

**Stitched Up Heart** on yhdysvaltalainen rockyhtye, jonka Alecia Demner perusti Los Angelesissa vuonna 2010. Yhtyeen debyyttialbumi *Never Alone* julkaistiin kesäkuussa 2016. Yhtyeen toinen albumi "Darkness" ilmestyi maaliskuussa 2020 ja kolmas albumi "To the Wolves" vuonna 2023.

## Diskografia
### Studioalbumit
* 
* 
* 

### EP:t
* 
* 
* 
* 

### Singlet
*"Is this the way You Get to Hell" (2011)
*"Finally Free" (2015)
*"Monster" (2016)
*"Catch Me When I Fall"  (2016)
*"Lost" (feat. Sully Erna) (2019)
*"Darkness" (2019)
*"Problems" (2019)
*"To the Wolves" (feat. Craig Mabbitt) (2023)
*"Possess Me" (2023)
*"Immortal" (2023)

## Lähteet
Adria International Raceway

**Adria International Raceway** on Adriassa, Pohjois-Italiassa sijaitseva 2,702 kilometriä pitkä moottorirata. Radalla on ajettu useita sarjoja, kuten DTM, Formula 3 Euroseries, Italian Formula 3 ja Superleague Formula.

Rata esiintyy muutamissa ajopeleissä, kuten esimerkiksi TOCA Race Driver 2 ja Superstars V8 Racing.
Mali kesäolympialaisissa 2016

**[[Mali]]** osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi pikajuoksija Djénébou Danté.

## Joukkue
### Judo

* Ayouba Traoré – miesten alle 100&nbsp;kg

### Taekwondo

* Ismaël Coulibaly – miesten alle 80&nbsp;kg

### Uinti

* Oumar Touré – miesten 100&nbsp;m perhosuinti
* Fatoumata Samassékou – naisten 50&nbsp;m vapaauinti

### Yleisurheilu

;Juoksulajit

* Djénébou Danté – naisten 400&nbsp;m

;Kenttälajit

* Mamadou Chérif Dia – miesten kolmiloikka

## Lähteet
Malta kesäolympialaisissa 2016

**[[Malta]]** osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi uimari Andrew Chetchuti.

## Joukkue
### Ammunta

* William Chetchuti – miesten kaksoistrap
* Eleanor Bezzina – naisten 10&nbsp;m ilmapistooli ja 25&nbsp;m pistooli

### Painonnosto

* Kyle Micallef – miesten alle 85&nbsp;kg

### Uinti

* Andrew Chetchuti – miesten 100&nbsp;m vapaauinti
* Nicola Muscat – naisten 50&nbsp;m vapaauinti

### Yleisurheilu

;Juoksulajit

* Luke Bezzina – miesten 100&nbsp;m
* Charlotte Wingfield – naisten 100&nbsp;m

## Lähteet
Marshallinsaaret kesäolympialaisissa 2016

**[[Marshallinsaaret]]** osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painonnostaja Mathlynn Sasser.

## Joukkue
### Painonnosto

* Mathlynn Sasser – naisten alle 58&nbsp;kg

### Uinti

* Giordan Harris – miesten 50&nbsp;m vapaauinti
* Colleen Furgeson – naisten 50&nbsp;m vapaauinti

### Yleisurheilu

;Juoksulajit

* Richson Simeon – miesten 100&nbsp;m
* Mariana Cress – naisten 100&nbsp;m

## Lähteet
Rise

**Rise** voi tarkoittaa muun muassa seuraavia:

## Organisaatiot
* Rikosseuraamuslaitos eli Rise
* Research Institutes of Sweden (RISE), ruotsalainen tutkimuslaitos

## Musiikki
### Albumit
*Rise, Bad Brainsin albumi vuodelta 1993
*Rise, Guerilla Maabin albumi vuodelta 1999
*Rise, Anoushka Shankarin albumi vuodelta 2005
*Rise, Skilletin albumi vuodelta 2013
*Rise, Hollywood Vampiresin albumi vuodelta 2019
*Rise, The Rasmuksen albumi vuodelta 2022

### Kappaleet
*"Rise", Gabriellen kappale vuodelta 2000
*"Rise", Katy Perryn kappale vuodelta 2016

## Elokuvat
*Rise (vuoden 2014 elokuva)
*

## Paikat
*Rise (Aust-Agder), kylä Norjassa
Matti Mannonen

**Matti Mannonen** (5. huhtikuuta 1871 Koivisto – 4. tammikuuta 1942 Helsinki) oli suomalainen merikapteeni, toimitusjohtaja ja kokoomuksen kansanedustaja.

Mannosen vanhemmat olivat talollinen Kristian Mannonen ja Katariina Wyyryläinen . Hän kävi kansakoulun ja valmistui merikapteeniksi 1899 Viipurin merikoulusta. Mannonen oli merillä useita vuosia vuodesta 1884 alkaen. Hän toimi sittemmin maanviljelijänä ja laivanvarustajana Koivistolla ja oli toiminimi A. Mannosen prokuristina 1899–1913, Koiviston kirkon isäntänä 1905–1914 ja A. Mannosen kauppaliikkeen toimitusjohtajana 1913–1939.  

Mannonen oli kansanedustajana 1919–1922 edustaen Viipurin läänin läntistä vaalipiiriä. Hän tuli eduskuntaan helmikuussa 1919 sosialidemokraattien Paavo Leppäsen tilalle. Mannonen oli Koiviston kunnanvaltuuston ja kauppalanvaltuuston puheenjohtajana sekä Koiviston kunnallislautakunnan esimiehenä. 

Matti Mannonen oli naimisissa vuodesta 1898 Anna Maria Kolin kanssa.

## Lähteet
Tanska kesäolympialaisissa 2016

**Tanska** osallistui Rio de Janeiron olympialaisiin 2016 121 urheilijan joukkueella. Tanskan lipunkantajana toimi tennispelaaja Caroline Wozniacki. Tanska saavutti kisoissa 15 mitalia; kaksi kultaa, kuusi hopeaa ja seitsemän pronssia.

### Uinti

## Lähteet
Sportsland SUGO

**Sportsland SUGO** () on 3,737 kilometriä pitkä moottoriurheilurata Japanissa Miyagin prefektuurissa lähellä Murataa. Radalla ajetaan Super GT, MFJ Superbikes, Super Formula, Super Taikyu -sarjoja.

## Aiheesta muualla
* Kotisivut
* Facebook